Vasilijs Ulrihs (1889—1951)

Vasilijs Ulrihs (; 1889—1951) bija vācbaltiešu izcelsmes padomju militārais un valsts darbinieks, militārais jurists.

 Dzīvesgājums 
Piedzima Rīgā vācu ģimenē. Ģimene par tās locekļu revolucionāru darbību uz 5 gadiem izsūtīta uz Irkutsku. V. Ulrihs 1910. gadā iestājās KSDSP, piesliedamies boļševikiem. Pabeidza Rīgas Politehnisko institūtu. 1915. gadā iesaukts Krievijas Impērijas armijā, kur sasniedza podporučika pakāpi.

1918. gada pavasarī iestājās Viskrievijas Ārkārtas komisijā, 1919. gadā piedalījās operācijās pret anarhistiem, bija Republikas iekšējās apsardzības karaspēka (RIeAK) štāba komisārs (1919) un RIeAK Revolucionārā kara tribunāla priekšsēdētājs (1920—1921), pēc tam Melnās jūras flotes un Azovas jūras flotes Īpašās nodaļas priekšnieks.

VCIK Krievijas SFPR Augstākā tribunāla Kara kolēģijas priekšsēdētājs (1921—1922), Krievijas SFPR Augstākās tiesas (AT) Kara kolēģijas (KK) priekšsēdētājs (1923). PSRS AT KK loceklis no 1924. gada. 1926. gadā iecelts par PSRS AT KK priekšsēdētāju, 1935. — arī par PSRS AT priekšsēdētāja vietnieku, šajos amatos strādāja līdz 1948. gadam. Šajā laika posmā prezidēja ievērojamākajos padomju politiskajos tiesas procesos, kā Maskavas procesos vai Tuhačevska lietas procesā, un piesprieda nāvessodus tiesājamajiem. Cita starpā, pēc Vācijas—PSRS kara piesprieda nāvessodu Andrejam Vlasovam, Pjotram Krasnovam, Andrejam Škuro un citiem krievu nacistu kolaborantiem.

1948. gada augustā ar VK(b)P CK lēmumu līdz ar citiem AT tiesnešiem, tostarp AT priekšsēdētāju, atcelts no abiem AT amatiem. Lēmumā norādīts, ka "biedrs Ulrihs pazaudējis partijiskās atbildības izjūtu par uzdoto lietu, pieļāvis nopietnas politiskas kļūdas KK darbā un veicis pārkāpumus, kuri apkauno viņu kā komunistu un KK priekšsēdētāju". Kopš 1948. gada bija Padomju armijas Kara juridiskās akadēmijas augstāko kara juridisko kursu vadītājs.

Nomira 1951. gadā no infarkta.

 Apbalvojumi 
 "VĀK—AVPP goda darbinieks (XV)" (1932)
 Sarkanās Zvaigznes ordenis (1933)
 divi Ļeņina ordeņi (1937, 1945)
 Sarkanā Karoga ordenis (1944)
 1. pakāpes Tēvijas Kara ordenis (1945)

 Atsauces 

Kategorija:1889. gadā dzimušie
Kategorija:1951. gadā mirušie
Kategorija:Rīgā dzimušie
Kategorija:Maskavā mirušie
Kategorija:Rīgas Politehniskā institūta (1896—1918) absolventi
Kategorija:Pirmā pasaules kara dalībnieki
Kategorija:Čekisti
Kategorija:PSRS juristi
Kategorija:PSKP biedri
Kategorija:Valsts drošības goda darbinieki
Kategorija:Ar Sarkanās Zvaigznes ordeni apbalvotie
Kategorija:Ar Ļeņina ordeni apbalvotie
Kategorija:Ar Sarkanā Karoga ordeni apbalvotie
Kategorija:Ar Tēvijas Kara ordeni apbalvotie